text: Té 9 anys, es diu Sofia i pertany a un grup d'infants exemplars | Hospital Sant Joan de Déu
  Té 9 anys, es diu Sofia i pertany a un grup d'infants exemplars
  Per als seus pares, fer la comunió era un acte que no podia quedar eclipsat amb un esdeveniment materialista i superficial
  Sofia feliç en el lliurament dels seus donatiu al costat de la seva germana Laura
  Tenien clar que un moment tan espiritual no podia acabar amb una celebració plena de regals que a la Sofia, en realitat, no li feian falta. Així que, tal com explica la Lidia, la seva mare, li van proposar a la Sofia que, en lloc de rebre regals, per què no proposava als seus convidats que fessin un donatiu, sense cap compromís. A la petita li va semblar una idea genial, als seus convidats també i, després de quedar-se impactada amb el video d'Hospital Amic de l'Hospital Sant Joan de Déu Barcelona, Sofia va decidir destinar-ho als petits valents que lluiten contra malalties.
  L'onze de juny va celebrar la seva primera comunió, a la Parròquia de Sant Josep Obrer de Ripoll. Feliç amb el seu gran dia, amb el seu dinar familiar i, sobretot, feliç en regalar a tots els seus convidats les "Polseres Candela" per fer-los recordar que hi ha infants que cada dia han d'enfrontar-se a situacions difícils com la lluita contra un càncer.
  Fa unes setmanes la Sofia va visitar l'Hospital amb els seus pares i la seva germana Laura, de 14 anys. La seva cara lluïa alegria en portar el generós xec resultat de la complicitat dels seus convidats. "Dubto que cap regal material li hagués omplert tant el cor com quan va ser a l'Hospital i va poder veure realment per a què servia els diners que havia portat", declara la Lidia, conscient que els valors cal inculcar-los als fills a casa i des que són petits.